	На основу члана 132. став 2. и члана 135.  став 2. Закона о стечају („Службени гласник РС“, бр. 104/2009, 99/2011 – др. Закон, 71/2012 – одлука УС, 83/2014, 113/2017, 44/2018 и 95/2018), као и поглавља III и VIII Националног стандарда о начину и поступку уновчења имовине стечајног дужника – Национални стандард број 5 Правилника о утврђивању националних стандарда за управљање стечајном масом („Службени гласник РС“, бр. 62/2018)

МАКОВИЦА АД у стечају 

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
вршење услуга процене вредности правног лица са проценом целисходности и процене вредности имовине стечајног дужника

	Предмет процене је стечајни дужник као правно лице, са проценом целисходности, односно његова имовина, где најзначајнију имовину чини:

· остале зграде – пекара, површине 1.031 м², ЛН 2592, КО Младеновац (варош);
· остале зграде – управна зграда, површине 908 м², ЛН 2592, КО Младеновац (варош);
· стари силос – силоси, површине 910 м², ЛН 2592, КО Младеновац (варош);
· остале зграде – зграда за млин, површине 837 м², ЛН 2592, КО Младеновац (варош);
· остале зграде – млин са млиништем, површине 367 м², ЛН 2592, КО Младеновац (варош);
· остале зграде за млинску производњу, зграда за млин, површине 130 м², ЛН 2592, КО Младеновац (варош);
· гаража, површине 108 м², ЛН 2592, КО Младеновац (варош);
· помоћна зграда – вешерница са агрегатом, површине 55 м², ЛН 2592, КО Младеновац (варош);
· остале зграде – портирница, површине 41 м², ЛН 2592, КО Младеновац (варош);
· остале зграде – лабор. канц. произв. кора, површине 303 м², ЛН 2592, КО Младеновац (варош);
· објекат трговине, површине 4 м², ЛН 7081, КО Младеновац (варош);
· зграда трговине, површине 76 м², ЛН 2463, КО Велика Крсна;
· зграда прехрамбене индустрије и производње пића, површине 168 м², ЛН 2303, КО Младеновац (варош);
· објекат пољопривреде – млин Белосавци, површине 267 м², ЛН 141, КО Белосавци;
· нови силос – силоси, површине 667 м², ЛН 2592, КО Младеновац (варош);
· локал у ул. Краља Александра Обреновића бб, Младеновац, површине 85 м², ванкњижно власништво;
· 33 возила;
· припадајућа опрема;

	Проценитељ је дужан да о извршеној процени наручиоцу, достави Извештај о извршеној процени, са проценом целисходности продаје стечајног дужника као правног лица, односно целокупне имовине или имовинске целине стечајног дужника у односу на продају појединачне имовине стечајног дужника у 3 примерка у писаној и електронској форми. Извештај обавезно мора да садржи:
· предмет процене; датум процене; процену вредности стечајног дужника као правног лица и његове имовине са стањем на дан 31.12.2020. године, са посебним приказом имовине имовине са теретом и имовине без терета, са проценом целисходности продаје стечајног дужника као правног лица, односно целокупне имовине или имовинске целине стечајног дужника у односу на продају појединачне имовине стечајног дужника, све исказано у еврима и динарској противвредности; опис метода коришћених у процени; претпоставке и евентуално ограничавајуће услове при изради Извештаја о процени.
	Проценитељ је дужан да процену врши у складу са Међународним и Националним стандардима који се примењују при процени, Законом о проценитељима вредности непокретности, Законом о стечају, Националним стандардом бр. 5 Правилника о утврђивању националних стандарда за управљање стечајном масом и свим другим прописима  Републике Србије.
	Проценитељ ће извршити процену целисходности продаје стечајног дужника као правног лица, односно целокупне имовине или имовинске целине стечајног дужника у односу на продају појединачне имовине стечајног дужника, утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима)., као и предложити начин продаје, на основу процене, при коме ће се повериоци највише намирити.
	Понуђачи су дужни да своје понуде доставе најкасније до 11.06.2021. године до 15 часова на адресу за МАКОВИЦУ АД – у стечају, Београд, ул. Војводе Степе бр. 414а, зграда „Велефарма“.
	Заинтересовани понуђачи могу да изврше увид у правно-имовинску, рачуноводствену и осталу документацију стечајног дужника, уз претходни договор са стечајним управником, са циљем оцене обима ангажовања, рока извршења посла, цене услуге и начина плаћања.
	Понуде се достављају у затвореним ковертама. Понуде се могу доставити поштом или лично. Уколико се лично достављају особа задужена за пријем понуда, као и за све додатне информације је Драган Боројевић, тел: 064/261-96-79.
	Понуда обавезно мора да садржи:

· доказе о испуњености услова из овог Позива;
· имена ужег тима који ће радити процену са задужењима и референцама;
· имена ширег консултантског тима;
· рок у коме ће завршити процену;
· цену за пружену услугу исказану искључиво у динарима са посебно исказаним ПДВ-ом;
· рок плаћања.

	Понуда мора да буде јасна, недвосмислена, читко исписана и оверена печатом и потписом овлашћених лица. Понуде са варијантама нису дозвољене.
	Све понуде се достављају на српском језику.
	Одабир најповољнијег понуђача ће извршити Одбор поверилаца у роковима прописаним Националним стандардом бр 5. У случају да Одбор поверилаца не донесе одлуку у прописаном року, избор понуђача ће извршити стечајни управник.
Понуду за учествовање могу поднети лиценцирани проценитељи као и:
· да је регистрован за обављање одговарајуће делтности код надлежног органа;
· ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
· да располаже неопходним финансијским, пословним и кадровским капацитетом за извршење посла која је предмет понуде и то: да у току 3 пословне године није имао пословни губитак; да у периоду од 3 године које претходе објави није био евидентиран у принудној наплати НБС.



